
**IZDELAVA DRUŽABNE IGRE KRIŽCI IN KROŽCI**

**KRIŽCI IN KROŽCI** je zabavna miselna igra, ki jo svet pozna kot *Tic Tac Toe*. Doma narejena igra, ki nam je krajšala otroške dni, je primerna za vse starosti, pa še vedno in povsod je lahko z nami.

**Za preprosto in reciklirano miselno igro le malo pobrskajte po predalih in zabavno krajšanje časa se lahko začne.**

**1.** Za izdelavo igrice potrebujete 10 lesenih koščkov ali gumbkov, trak, kos odsluženega blaga in alkoholni flomaster.

**2.** Najprej iz odsluženega blaga (npr. ponošene majice) sešijete mošnjiček z všitim trakom, s katerim mošnjiček zavežete, da so leseni koščki ali gumbki vedno na varnem. Na mošnjiček s črnim pisalom narišete igralno polje. Če imate pri roki lesene koščke, potem nanje narišite simbole: 5 križcev in 5 krožcev.

**3.** V primeru, da ste v predalu našli le gumbke, uporabite gumbe v dveh različnih barvah.

**4.** Igra je pripravljena in zabavno druženje ob križcih in krožcih se lahko začne. Po igranju gumbke ali lesene koščke preprosto zložite v priročen mošnjiček in vse skupaj shranite do naslednjič.